KOMISIJOS SPRENDIMAS
2005 m. birželio 13 d.
suteikiantis Belgijai teisę atlikti tik du kliaulininkystės tyrimus per metus
(pranešta dokumentu Nr. C(2005) 1747)
(autentiški tik tekstai prancūzų ir olandų kalbomis)
(Tekstas svarbus EEE)
(2005/445/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. birželio 1 d. Tarybos direktyvą 93/23/EEB dėl statistinių kiaulininkystės tyrimų (1), ypač į jos 1 straipsnio 2, 3 ir 4 dalis,
kadangi:
(1)
Remdamasi Direktyva 93/23/EEB Komisija gali suteikti teisę valstybėms narėms sumažinti kliaulininkystės tyrimų skaičių iki dviejų tyrimų per metus ir (arba) naudoti administracinius duomenų šaltinius, kurie pakeičia kiaulių populiacijos tyrimus, jei tik jie atitinka minėtos direktyvos reikalavimus.
(2)
Komisijos sprendimu 2002/442/EB (2) Belgijai jau buvo suteikta teisė trejų metų laikotarpiui.
(3)
2004 m. gruodžio 7 d. laišku Belgija pateikė paraišką pratęsti Sprendimu 2002/442/EB suteiktą teisę; ji taip pat pateikė minėtame sprendime reikalaujamą ataskaitą.
(4)
Belgija pateikė metodinius dokumentus, kurie pagal Direktyvą 93/23/EEB garantuoja produkcijos prognozių kokybės išlaikymą.
(5)
Reikėtų suteikti Belgijai teisę atlikti tik du tyrimus per metus kas šešerius mėnesius, t. y. gegužės-birželio ir lapkričio-gruodžio mėnesiais, ir naudoti administracinius Sanitel sistemos duomenų šaltinius.
(6)
Šis sprendimas atitinka Tarybos sprendimu 72/279/EEB (3) įsteigto Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Belgijai suteikiama teisė atlikti tik du tyrimus per metus kas šešerius mėnesius, t. y. gegužės-birželio ir lapkričio-gruodžio mėnesiais.
2 straipsnis
Belgijai suteikiama teisė naudoti administracinius Sanitel sistemos duomenis bendrosios vietos produkcijos prognozių skaičiavimui. Tačiau Belgija vis tik užtikrins bendrosios vietos produkcijos (BVP) prognozės kokybę lygindama BVP prognozę ir gautą BVP bei, jei reikia, tikslindama savo prognozių skaičiavimo metodiką.
3 straipsnis
Šis sprendimas skirtas Belgijos Karalystei.
Priimta Briuselyje, 2005 m. birželio 13 d.